
ДОГОВОР
ЗА КОНСУЛТАНТСКА УСЛУГА
№ BG16RFOP002-1.005-0122-C01/Se-02
Днес, ………….. 2020 г., в гр. София между:  

1. „Финвера консулт“ ЕООД, ЕИК 175160322, със седалище и адрес на управление гр. София 1606, ул. „Доспат“ № 7, ет. 1, ап. 2, наричано по-долу ВЪЗЛОЖИТЕЛ, представлявано от Атанас Кирчев, в качеството му на управител, от една страна, 
и 

2. ……………………., ЕИК ……………, със седалище и адрес на управление. …………………………,  наричано по-долу ИЗПЪЛНИТЕЛ, представлявано от …………………, в качеството му на …………………, от друга страна, 

в резултат на проведена процедура на избор на изпълнител чрез публична покана по реда на ПМС № 160/2016 г., на основание чл. 53, ал. 3 от ЗУСЕСИФ се сключи настоящият договор за възлагане на консултантска услуга по медицинско тестване на прототипа на системата за персонална диагностика на физическото развитие на подрастващите CADET.
Освен ако не е необходимо индивидуализирането им, ВЪЗЛОЖИТЕЛЯТ и ИЗПЪЛНИТЕЛЯТ се наричат по-долу заедно „страните“, а всеки от тях поотделно „страна“.
Страните се договориха за следното:
І. ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни консултантска услуга по медицинско тестване на прототипа на системата за персонална диагностика на физическото развитие на подрастващите CADET съгласно изискванията, посочени по-долу в ал. 2 – 6. 

(2) Целта на медицинското тестване на прототипа на системата CADET е да се тестват и валидират от медицинска гледна точка данните и алгоритмите за измерване на здравословното физическо състояние на подрастващите, заложени в прототипа на системата CADET. Необходимостта от медицинското валидиране на системата CADET се поражда от обстоятелството, че тя ще залегне в основата на специфична здравна услуга, свързана с диагностика и отправяне на препоръки относно физическото развитие на подрастващите. Необходимо е да се гарантира, че ползването на бъдещата услуга CADET не е свързано със здравни рискове, а напротив, е полезно от медицинска гледна точка за целевата група потребители (подрастващите).

(3) Медицинското тестване на прототипа на системата CADET включва:

1. проверка и валидиране на събираните от системата данни относно физическото състояние на подрастващите (тестовата батерия CADET) спрямо приетите от авторитетни професионални здравни (медицински) източници релевантни данни за съответните възрастови групи подрастващи;

2. тестване и валидиране на алгоритмите за персонална диагностика на физическото развитие на подрастващите въз основа на събираните от системата данни.
(4) Проверката и валидирането на събираните от системата CADET данни (тестовата батерия CADET) се извършва чрез анализ и сравнение на събраните от системата данни с наличните данни от специализираната медицинска и здравна литература, спортни нормативи за подрастващи и други източници на релевантни (представителни) данни за съответните възрастови групи подрастващи. 

(5) Тестването и валидирането на алгоритмите за персонална диагностика на физическото развитие на подрастващите включва проверка и верифициране на заложените в алгоритмите зависимости между събираните от системата данни за физическото състояние на подрастващите и изводите относно текущото състояние на физическите качества на целева група изследвани лица, вероятността за бъдещо физическо развитие и наличие на рискови фактори. Посочените зависимости се изследват и верифицират с подходящи (за събираните от системата данни) статистически методи - вариационен, клъстерен, корелационен анализ и/или други подходящ тип анализи.
(6) Услугата, предмет на договора, се изпълнява чрез предложения от ИЗПЪЛНИТЕЛЯ екип от ключови експерти. ИЗПЪЛНИТЕЛЯТ може да замени включен в офертата ключов експерт само в случай, че по обективни причини някой от експертите не може да продължи/приключи участието си в изпълнението на поръчката, като уведоми за това ВЪЗЛОЖИТЕЛЯ. Новият експерт следва да има образование и професионален опит, отговарящи на изискванията за получаване на не по-нисък брой точки съгласно Методиката за оценка от първоначално включения експерт.
ІІ. ВЪЗНАГРАЖДЕНИЕ И УСЛОВИЯ НА ПЛАЩАНЕ

Чл.2. (1) Възнаграждението, което ВЪЗЛОЖИТЕЛЯТ се съгласява да заплати на ИЗПЪЛНИТЕЛЯ за услугата по чл. 1 от този договор, възлиза на ……………………… (……………….) лева, без ДДС. 

(2) Възнаграждението се заплаща по следната схема на плащане: 

1. авансово плащане, в размер на …. (………………) процента от стойността на договора, в срок до 10 (десет) работни дни от сключването на настоящия договор за възлагане на изпълнението. Условие за авансовото пращане е представяне от страна на Изпълнителя на гаранция за обезпечаване на авансовото плащане, под една от следните форми: (i) безусловна и неотменяема банкова гаранция, (ii) застраховка, която обезпечава авансовото плащане чрез покритие на отговорността на Изпълнителя, или (iii) запис на заповед в полза на ВЪЗЛОЖИТЕЛЯ.  Предоставената гаранция следва да покрива срока на договора, плюс 2 (два) месеца;

2. окончателно плащане, в размер на …. (………………) процента от стойността на договора, в срок до 10 (десет) работни дни след предаването от изпълнителя и приемането от бенефициента на доклада от медицинското тестване, удостоверено с подписването без забележки на приемо-предавателния протокол за услуги.. 

(3) Когато ИЗПЪЛНИТЕЛЯТ представя банкова гаранция за обезпечаване на авансовото плащане, тя следва да се предаде в оригинал на ВЪЗЛОЖИТЕЛЯ и да е безусловна и неотменяема, и да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, свързани с обслужването на гаранцията, включително нейното възстановяване, са за сметка на ИЗПЪЛНИТЕЛЯ. 

(4) Застраховката, която обезпечава авансовото плащане чрез покритие на отговорността на ИЗПЪЛНИТЕЛЯ, следва да е със срок на валидност крайният срок за изпълнение на договора, плюс 2 (два) месеца. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при неусвояване или невръщане на авансовото плащане, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок и размер, както и по всяко изплащане на застрахователно обезщетение в полза на възложителя, при наличие на основание за това, са за сметка на ИЗПЪЛНИТЕЛЯ.

(5) ВЪЗЛОЖИТЕЛЯТ освобождава гаранцията, обезпечаваща авансовото плащане, в срок до 10 (десет) работни дни след усвояване или връщане на аванса. Авансовото плащане се счита за усвоено с подписването без забележки на приемо-предавателния протокол за услуги. Ако ИЗПЪЛНИТЕЛЯТ е предоставил банкова гаранция, ВЪЗЛОЖИТЕЛЯТ връща на ИЗПЪЛНИТЕЛЯ оригинала на банковата гаранция

(6) Плащанията се извършват по банков път, въз основа на издадени от ИЗПЪЛНИТЕЛЯ фактури, по банковата сметка на ИЗПЪЛНИТЕЛЯ.

(7) По взаимно съгласие на ВЪЗЛОЖИТЕЛЯ и ИЗПЪЛНИТЕЛЯ посочената в ал. 2 схема на плащания, вкл. относно необходимостта от обезпечаване на авансовото плащане, може да бъде променена чрез анекс към настоящия договор на основание чл. 10, ал. 2, т. 1 от ПМС № 160/2016 г..

ІІІ. СРОК

Чл. 3. (1) ИЗПЪЛНИТЕЛЯТ следва да представи на ВЪЗЛОЖИТЕЛЯ цялостен работен вариант на доклада от медицинското тестване, с оглед предоставяне на коментари и препоръки от ВЪЗЛОЖИТЕЛЯ по съдържанието му, не по-късно от 10 (десет) календарни дни преди крайния срок за изпълнение на договора по ал. 2. Работният вариант на доклада следва да покрива обхвата на тестването, определен в чл. 1, ал. 1 - 5 от договора и офертата на ИЗПЪЛНИТЕЛЯ.

(2) ИЗПЪЛНИТЕЛЯТ следва да представи на ВЪЗЛОЖИТЕЛЯ окончателния доклад за медицинското тестване, предмет на договора, в срок до …… (…………..) месеца от сключването на настоящия договор, но не по-късно от срока на договора за безвъзмездна финансова помощ 23.03.2020 г. 
(3) По взаимно съгласие на ВЪЗЛОЖИТЕЛЯ и ИЗПЪЛНИТЕЛЯ срокът на изпълнение на договора може да бъде удължен, но не по-късно от срока на договора за безвъзмездна финансова помощ по чл. 8, а именно 23.03.2020 г.

ІV. ЗАДЪЛЖЕНИЯ И ПРАВА НА ИЗПЪЛНИТЕЛЯ

Чл. 4. (1) ИЗПЪЛНИТЕЛЯТ се задължава:

1. да изпълни с дължимата професионална грижа и компетентност тестването със съдържанието и в обема, посочени в чл. 1 чрез определените за това експерти;

2. да не променя посочените в чл. 1, ал. 3 експерти без изричното уведомление до ВЪЗЛОЖИТЕЛЯ и то само в случай, че съответният експерт е в невъзможност за изпълнение на функциите си и ИЗПЪЛНИТЕЛЯТ предложи за негов заместник лице, което имат образование и професионален опит, отговарящи на изискванията за получаване на не по-нисък брой точки съгласно Методиката за оценка по процедурата за избор на изпълнител, от първоначално включените експерти;

3. да спазва пълна поверителност по отношение на информацията, получена от ВЪЗЛОЖИТЕЛЯ във връзка с изпълнението на задълженията си по настоящия договор.

(2) ИЗПЪЛНИТЕЛЯТ има право:

1. да получи дължимото възнаграждение в определения в чл. 2 от настоящия договор начин и размер;

2. да изисква от ВЪЗЛОЖИТЕЛЯ всички данни, информация и съдействие, необходими за правилното изпълнение на поетите с настоящия договор задължения.

(3) ИЗПЪЛНИТЕЛЯТ поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор, като освобождава ВЪЗДЛОЖИТЕЛЯ от каквато и да е отговорност във връзка с това.

V. ЗАДЪЛЖЕНИЯ И ПРАВА НА ВЪЗЛОЖИТЕЛЯ

Чл. 5. (1) ВЪЗЛОЖИТЕЛЯТ се задължава:

1. да предостави на ИЗПЪЛНИТЕЛЯ цялата необходима информация и документация, необходима за изпълнението на задълженията му по настоящия договор в едноседмичен срок от поискването й от ИЗПЪЛНИТЕЛЯ;

2. да оказва пълно съдействие на ИЗПЪЛНИТЕЛЯ за нормалното изпълнение на работата му;

3. да организира приемането на работата на ИЗПЪЛНИТЕЛЯ;

4. да извърши в срок плащанията, предвидени в чл. 2 от настоящия договор.

(2) ВЪЗЛОЖИТЕЛЯТ има право:

1. да получава информация относно хода на изпълнението на услугата, предмет на настоящия договор;

2. да проверява изпълнението на настоящия договор, по начин, по който не възпрепятства работата на ИЗПЪЛНИТЕЛЯ.
(3) ВЪЗЛОЖИТЕЛЯТ не носи отговорност за наранявания или вреди, нанесени на служителите или имуществото на ИЗПЪЛНИТЕЛЯ по време на изпълнение на предмета на настоящия договор или като последица от него. ВЪЗЛОЖИТЕЛЯТ не дължи обезщетения или допълнителни плащания извън предвидените по чл. 2 от настоящия договор. 

VІ. РАЗВАЛЯНЕ И ПРЕКРАТЯВАНЕ НА ДОГОВОРА

Чл. 6. Този договор се прекратява:

1.  по взаимно съгласие на страните, изразено в писмена форма;

2. при настъпване на обективна невъзможност за изпълнение на възложената работа.

Чл. 7. Всяка от страните има право да прекрати едностранно действието на настоящия договор след писмено 30-дневно предизвестие, в случай, че другата страна по своя вина забави изпълнението на задълженията си по договора с повече от 30 (тридесет) дни.

VІІ. СПЕЦИАЛНИ УСЛОВИЯ
Чл. 8. Настоящият договор се сключва в рамките и за целите на изпълнението на проект BG16RFOP002-1.005-0122-C01/23.11.2018 „Разработване на система за персонална диагностика на физическото развитие на подрастващите CADET („Проекта“), финансиран по процедура за предоставяне на безвъзмездна финансова помощ BG16RFOP002-1.005 „Разработване на продуктови и производствени иновации“ по Оперативна програма „Иновации и конкурентоспособност 2014-2020” („Програмата“).

Чл. 9. В съответствие с изискванията на ПМС № 160/2016 г. и Ръководството за изпълнение на договори за безвъзмездна помощ по Оперативна програма „Иновации и конкурентоспособност 2014-2020“ Възложителят, в качеството му на бенефициент на безвъзмездна финансова помощ по Процедурата, и Изпълнителят, в качеството му на изпълнител на договор, финансиран за сметка на безвъзмездна финансова помощ по Процедурата, се задължават да спазват изискванията, произтичащи от Общите условия на договора за безвъзмездна помощ, посочени в Приложение № 1 – неразделна част от настоящия договор.
VІІІ. ОБЩИ УСЛОВИЯ

Чл. 10. Изпълнението на задълженията на ИЗПЪЛНИТЕЛЯ се отчита с приемо-предавателен протокол за услуги, подписан от двете страни.

Чл. 11. (1) Страните определят следните лица, упълномощени да ги представляват при изпълнение на задълженията им по настоящия договор и да подписват предвидените в договора документи (протоколи, уведомления и др.).

За Възложителя:  ………………………………

За Изпълнителя: ……………………………….

(2) За целите на настоящия договор уведомяването на страните се извършва писмено – чрез лично връчване на уведомлението, с препоръчано писмо на адреса на управление или по електронна поща, както следва:

За Възложителя:  ………………………………

За Изпълнителя: ……………………………….

Чл. 12. (1) За неуредените в договора въпроси се прилагат разпоредбите на действащото българско законодателство.

(2) Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.

Чл. 13. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от Арбитражния съд при Българската търговско-промишлена палата съобразно с неговия Правилник за дела, основани на арбитражни споразумения.

ІХ. ПРИЛОЖЕНИЯ КЪМ ДОГОВОРА

Чл. 14. (1) При подписването на договора се представиха документите по чл. 53, ал.2 от ЗУСЕСИФ, както следва:

1. удостоверение за актуално състояние на Изпълнителя;
2. удостоверение, че Изпълнителят не е в процедура по несъстоятелност или ликвидация;

3. свидетелство за съдимост – на всички лица, представляващи Изпълнителя;

4. удостоверение от органите на Изпълнителна агенция „Главна инспекция по труда", че Изпълнителят няма влязло в сила наказателно постановление или съдебно решение, че при изпълнение на договор за обществена поръчка е нарушен чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът е установен.

5. удостоверения на Изпълнителя от органите по приходите и от общината по седалището на Възложителя и на Изпълнителя, че последният няма просрочени задължения по смисъла на чл. 162, ал. 2, т. 1 от ДОПК.

(2) Следните приложения представляват неразделна част от настоящия договор:

1. Приложение № 1: Изисквания, произтичащи от Общите условия на договора за безвъзмездна финансова помощ по Оперативна програма „Иновации и конкурентоспособност 2014-2020“, които Възложителят и Изпълнителят се задължават да спазват;

2. Приложение № 2: Офертата на Изпълнителя.
Настоящият договор се състави и подписа в два еднообразни екземпляра – по един за всяка от страните.
	Възложител:

____________________________

…………………………..
	Изпълнител:

____________________________

………………………….


Приложение № 1

Изисквания, произтичащи от Общите условия на договора за безвъзмездна финансова помощ по Оперативна програма „Иновации и конкурентоспособност 2014-2020“, които Възложителят и Изпълнителят се задължават да спазват

В съответствие с изискванията на ПМС № 160/01.07.2016 г. и Ръководството за изпълнение на договори за безвъзмездна помощ по Оперативна програма „Иновации и конкурентоспособност 2014-2020“ („Програмата“) Възложителят в качеството му на бенефициент на безвъзмездна финансова помощ по Програмата, и Изпълнителят в качеството му на изпълнител на договор, финансиран за сметка на безвъзмездна финансова помощ по Програмата, се задължават при изпълнението на договора да спазват следните изисквания, произтичащи от Общите условия на административния договор за безвъзмездна помощ („ДБФП“) по Програмата:

Член 1. ОТГОВОРНОСТ

1.1. 
Управляващият орган на Програмата не носи отговорност за вреди, нанесени на служителите или имуществото на Изпълнителя по време на изпълнение на проекта или като последица от него. 

1.2. 
Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него.  Управляващият орган не носи отговорност, произтичаща от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

Член 2. КОНФЛИКТ НА ИНТЕРЕСИ И СВЪРЗАНОСТ

2.1. 
Изпълнителят се задължава да предприеме всички необходими мерки за избягване и предотвратяване на конфликт на интереси и/или свързаност по смисъла на § 1. от Допълнителните разпоредби на Търговския закон, както и да уведоми незабавно Възложителя относно обстоятелство, което предизвиква или може да предизвика подобен конфликт или свързаност. При изпълнение на договора, Изпълнителят няма право да сключва договори с лица, с които е свързан по смисъла на § 1. от Допълнителните разпоредби на Търговския закон и/или са обект на конфликт на интереси. 

2.2. Изпълнителят може да сключва трудови/граждански договори с лица по § 1, ал. 1 от Допълнителните разпоредби на Търговския закон, ако отговарят на изискванията на заеманата длъжност, като същите бъдат представени за изричното одобрение на Управляващия орган преди/след сключването на договора, придружени от мотивирана обосновка за необходимостта от това.

2.3.
Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице,  съгласно чл. 57 от Регламент (ЕС, ЕВРАТОМ) № 966/2012, както и по смисъла на Законa за предотвратяване и установяване на конфликт на интереси.

Конфликт на интереси по настоящия член е налице и когато:

а) Бенефициент, който не е бюджетно предприятие, сключи трудов или друг договор за изпълнение на ръководни или контролни функции с лице на трудово или служебно правоотношение в Възложителя докато заема съответната длъжност и една година след напускането й;

б) Лице на трудово или служебно правоотношение в Възложителя докато заема съответната длъжност и една година след напускането й е придобило дялове или акции от капитала на Изпълнителя.

в) Изпълнител сключи договор за консултантски услуги с лице на трудово или служебно правоотношение в Възложителя докато заема съответната длъжност и една година след напускането й.

2.4.
При възлагане изпълнението на дейности по проекта на външни изпълнители, Възложителят следва да спазва следните изисквания:

а) Към датата на подаване на оферта от съответния участник в процедура за възлагане, участникът в процедура за възлагане да не се представлява от лице на трудово или служебно правоотношение в Възложителя, докато заема съответната длъжност и една година след напускането й;

б) Към датата на подаване на оферта от съответния участник в процедура за възлагане, участникът да няма сключен трудов или друг договор за изпълнение на ръководни или контролни функции с лице на трудово или служебно правоотношение в Възложителя или докато заема съответната длъжност и една година след напускането й;

в) Към датата на подаване на оферта от съответния участник в процедура по възлагане, лице на трудово или служебно правоотношение в Възложителя, докато заема съответната длъжност и една година след напускането й не следва да притежава дялове или акции от капитала на участника в процедурата, при изпълнение на дейности по проект, съфинансиран по Оперативна програма „Иновации и конкурентоспособност“ 2014-2020;

г) Към датата на подаване на офертата от съответния участник в процедура за възлагане, участникът да няма сключен договор за консултантски услуги с лице на трудово или служебно правоотношение в Възложителя, докато заема съответната длъжност и една година след напускането й.

2.5. Изпълнителят се задължава да осигури спазване на всички изисквания, посочени в чл. 2.3, букви „а” до „в” и чл. 2.4., букви „а” до „г”, като Възложителят има право да извършва проверки по изпълнение на задълженията на Изпълнителя. При установяване на нарушения на тези задължения, Възложителя има право да прекрати едностранно сключения договор и да поиска възстановяване на средствата по договора.

Проверките за спазване на изискванията, посочени в чл. 2.4. от настоящото Приложениесе извършват от лицата, осъществяващи дейности по наблюдение и контрол на изпълнението на договорите, включително мониторинг и проверки на място. 

Член 3. ПОВЕРИТЕЛНОСТ

3.1.   
При спазване на разпоредбата на чл. 14 от Общите условия на договора за безвъзмездна финансова помощ, Възложителят, Управляващият орган, лицата, упълномощени от него, Сертифициращият орган и Изпълнителят се задължават да запазят поверителността на всички предоставени документи, информация или други материали, за периода по чл. 14.8 „а“ и 14.9 от Общите условия. Европейската комисия и Европейската сметна палата имат право на достъп до всички документи, предоставени на лицата, посочени по-горе, като спазва същите изисквания за поверителност.

3.2. 
При реализиране на своите правомощия, Възложителят, Управляващият орган, упълномощените от него лица, Сертифициращият орган, Изпълнителят и Европейската комисия спазват изискванията за неприкосновеността на личните данни за физическите лица и опазването на търговската тайна за юридическите лица в съответствие с чл. 9 от Регламент за изпълнение (ЕС) № 1011/2014 на Комисията и в съответствие с Директива 2002/58/ЕО на Европейския парламент и на Съвета, Директива 2009/136/ЕО на Европейския парламент и на Съвета и Директива 95/46/ЕО на Европейския парламент и на Съвета.

Член 4. ВИЗУАЛНА ИДЕНТИФИКАЦИЯ

4.1. 
Изпълнителят се задължава да уведомява обществеността за целта на изпълнявания от него договор и за подкрепата от Европейския фонд за регионално развитие чрез Оперативна програма „Иновации и конкурентоспособност“ 2014-2020. Предприетите за тази цел мерки трябва да са в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета.

4.2.
При всички мерки за информация и комуникация, предприемани от Изпълнителя, се предоставя информация за подкрепата, чрез поставяне на:


а) емблемата на Европейския съюз в съответствие с техническите характеристики, предвидени в Регламент за изпълнение (ЕС) № 821/2014 на Комисията;

б) посочване на подкрепата на проекта от Европейския фонд за регионално развитие чрез Оперативна програма „Иновации и конкурентоспособност“ 2014-2020.

4.3. Изпълнителят включва информацията по чл. 5.2. във всеки документ, свързан с изпълнението на договора, който е насочен към обществеността или към лицата имащи отношение към изпълнението на договора, включително в сертификати за участие и други сертификати, при всякакви контакти със средствата за осведомяване, във всички обяви или публикации, свързани с договора, както и на конференции и семинари.

Всеки документ на Изпълнителя в горните случаи, трябва да съдържа следното изявление: 

“Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от < наименование на Възложителя > и при никакви обстоятелства не може да се приема, че този документ отразява официалното становище на Европейския съюз и Управляващия орган.”

4.4. 
По време на изпълнение на проекта Възложителят информира обществеността за получената подкрепа, като включва на уебсайта на Възложителя — когато такъв съществува — кратко описание на операцията, пропорционално на равнището на подкрепа, включително на нейните цели и резултатите от нея, и откроява финансовата подкрепа от Европейския съюз.

4.5. 
По време на изпълнението и след приключване на проекта Възложителят информира обществеността за получената подкрепа чрез поставяне на плакат, табела или билборд съобразно размера на публичната подкрепа и в предвидените в Приложение XII от Регламент (ЕС) № 1303/2013 случаи.

4.6. 
Изпълнителят е съгласен Управляващия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.

Член 5. ПРЕКРАТЯВАНЕ НА ДОГОВОРА

Управляващият орган има право да прекрати договора за безвъзмездна финансова помощ без предизвестие и без да изплаща каквито и да било обезщетения, в случай, когато съществува подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности, вкл. отнасящо се до партньорите, изпълнителите и представителите на Изпълнителя.

Член 6. СЧЕТОВОДНА ОТЧЕТНОСТ

6.1. 
Изпълнителят трябва да води точна и редовна документация и счетоводни отчети, отразяващи изпълнението на договора, използвайки подходяща система за документация и счетоводно отчитане. Разходите следва да са отразени в счетоводната документация на Изпълнителя чрез отделни счетоводни аналитични сметки или в отделна счетоводна система.

6.2. 
Счетоводните отчети и разходите, свързани с договора, трябва да подлежат на ясно идентифициране и проверка като за изпълнението на договора се обособи отделна счетоводна аналитичност. 

6.3. 
Изпълнителят трябва да гарантира, че данните, посочени в отчетите, предвидени в чл. 2 от Общите условия на договора за безвъзмездна финансова помощ, отговарят на тези в счетоводната система и документация и са налични до изтичане на сроковете за съхранение на документацията, съгласно чл. 6.7 и чл. 6.8. от настоящото Приложение.

6.4. Изпълнителят е длъжен да допуска Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.6 от Общите условия на договора за безвъзмездна финансова помощ, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат до изтичане на сроковете по чл. 7.7 и чл. 7.8:

а) Освен указаното в чл. 7.4 от настоящото Приложение, Изпълнителят е длъжен да допусне Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.6 от Общите условия на договора за безвъзмездна финансова помощ, Агенцията за държавна финансова инспекция и Националната агенция за приходите, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

б) За тази цел Изпълнителят се задължава да предостави на служителите или представителите на Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите и Европейската сметна палата, на външни одитори, извършващи проверки съгласно чл. 13.6 от Общите условия на договора за безвъзмездна финансова помощ, на Агенцията за държавна финансова инспекция и на Националната агенция за приходите, достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Тези документи включват фактури, справки за отработени дни, както и всички останали документи и бази данни, свързани с финансово-техническото управление на проекта, като тръжна документация относно процедурите провеждани от Изпълнителя във връзка с изпълнението на договора, оферти, документи, свързани с процедури по оценка, договори с изпълнители, счетоводна документация, ведомости за заплати, кореспонденция с Възложителя, платежни документи, приемо-предавателни протоколи и др. Достъпът, предоставен на служителите или представителите на Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи проверки съгласно чл. 13.6 от Общите условия на договора за безвъзмездна финансова помощ, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Изпълнителят следва да уведоми Управляващия орган за точното им местонахождение. 

6.5. 
В случай че Изпълнителят не представи оригинали или приемливи копия от горепосочените документи при поискване от страна на лицата по чл. 7.4 от настоящото Приложение, това е основание за искане от страна на Управляващия орган за възстановяване на безвъзмездната помощ.

6.6. 
Изпълнителят гарантира, че правата на Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи заверки съгласно чл. 13.6 от Общите условия на договора за безвъзмездна финансова помощ, да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Изпълнителя е международна организация, се прилагат споразумения за проверки, сключени между тази организация и Европейската комисия.

6.7.   
Срокът за съхранение на документите по настоящия чл. 6 е, както следва:

а) в случаите, когато предоставянето на безвъзмездна помощ не представлява държавна/минимална помощ - три години, считано от 31 декември на годината на предаването на Европейската комисия на годишните счетоводни отчети, в които са включени разходите по проекта в съответствие с чл. 140, пар. 1 Регламент (ЕС ) № 1303/2013;

б) в случаите, когато предоставянето на безвъзмездна помощ представлява държавна/минимална помощ - 10 години от датата на предоставяне на помощта ad hoc или от датата на предоставяне на последната помощ по схемата.

6 8. 
Възложителят информира Изпълнителя за началната дата, от която текат сроковете по чл. 6.7. Срокът по чл. 6.7, б. „а“ спира да тече в случай на съдебно производство или при надлежно обосновано искане на Европейската комисия.

Възложител:






Изпълнител:
Този документ е създаден с финансовата подкрепа на Оперативна програма „Иновации и конкурентоспособност 2014-2020“, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от „Финвера консулт“ ЕООД и при никакви обстоятелства не може да се приема, че този документ отразява официалното становище на Европейския съюз и Управляващия орган.

